李存
美葛子熙
临川葛生朴且文，负檐有力能辛勤。
家贫妻死母又老，短窗挟策长云云。
忽思句读送日月，曷若江湖劳骨筋。
高碑大碣处处有，篆楷草行兼八分。
昼长院静手自打，襟袂染煤常若熏。
旁搜远取到川陕，况乃闽浙江之濆。
通都大邑逢好事，罗列古雅逾玑濆。
相酬金帛不论直，岂比市井争钧斤。
收藏图书家若府，下者秦汉高华勋。
春初过我因细论，绝胜待食如牢赩。
四方达士一时见，野店浊醪常半醺。
顾余发齿久希豁，脱简尚阅徒逢芸。
何当一竹两芒裛，共逐溪山秋半云。